**TEGEVUSARUANNE**

**Purila MTÜ tegevuste kokkuvõte aastal 2020**

1. **29.02.2020 alustasime aastat LUMEPÄEVAGA**. Lumepäevale olid oodatud kõik kelgutajad, et möödunud vastlapäeva meenutades ikka pikim liug meie külaplatsi mäel sooritada. Särasilmseid osavõtjaid kogunes rohkem, kui oodata osati. Samuti oli rõõm näha, et kõik vanusegrupid olid kenasti esindatud ja kõik käisid tublisti ka mäest alla laskmas. Kõigil saabujail oli kaasas midagi ka ühisele lauale ja laud oli ausalt lookas. Oli nii kuuma hernesuppi kui ka teed ja kohvi ja kõiksugu küpsetisi ja muud head paremat. Mõnusa muusika saatel, kaunil päikselisel päeval veedeti koos üks imeline päev.
2. **Jüriöö märgutuled Purilas 22.04.2020** Jüriööl süüdati Purila koduhoovides märgutuli näitamaks, et Eestimaa küla elab! Üle-eestilise aktsiooni korraldas Ajakeskus Wittenstein.
3. **01.04-31.05.2020 toimus kaks kuud järjest Purilas üleskutse “Talgukuu Purilas”.** Nagu ka meie traditsioonilised talgud, toimusid talgukuud põhimõttel: “Kus viga näed laita, seal tule ja aita!” Ning rõõm südames võime öelda, et tuldi ning aidati ohtralt. Prügi sai korjatud kottide viisi, oksi sai lõigatud hunnikute viisi. Lilli sai istutatud üüratus koguses. Külaplats, teeääred, allee on kenasti niidetud ja trimmerdatud, bussipeatus on puhas ja lilleehteis. Jõe ääred, mõisa, silla ning veski ümbrused on puhtad ja kaunid- samuti oksteta, niidetud. Värvi anti külale igal kujul. Üks lapsesõbralik värvilaik on nüüd ka alleel juures. Istutatud lillede täielikku ilu saame nautida suve poole ja ka järgmisel kevadel. Lisaks on vana kaupluse esine taas võsast vaba, mõned kurvid said nähtavaks ja mõned teed meetrite jagu laiemaks. Peaaegu on valmis uus jalgpalliväljak, mis on tasandatud ja uue mullakihi ning muruseemne all. Korda said mõned täitsa ootamatud kohad, mida eelnevalt pole silm märganud. Kauni välimuse ja ligipääsetavuse on saanud ka mõned metsikud õunapuud, et sügisel oleks hea vahepala haarata. Ja veel ja veel ja veel… Tehtud sai koos/aga täitsa eraldi koduküla korda ja veel ilusamaks.
4. **15.06.2020 paigaldati Purila külaplatsile kaks kaunist ja praktilist pink-mänguasjakasti.** Projekti toetas kohaliku omaalgatuse programm. 10% omaosalus maksti MTÜ Purila aastamaksudest. Pingid tegi SG Puittooted/ Sinule Group OÜ. Kastides saab hoiustada mänguasju ja palle jms.
5. **18.09.2020 Maailmakoristuspäeva** raames sai Purilas korjatud peale prügi ka konisi.
6. **04.10.20 Purila Pinkscup.** Pühapäeva õhtul, neljandal oktoobrikuu päeval, kogunesid lauatennise ja hea seltskonna huvilised külaplatsil, et juba kolmandat korda välja selgitada parimad pinksi mängijad Purilas. Lõpetasime ka sel aastal Euroopa spordinädala natuke ennast koos liigutades. Kuigi tuul viis palli paljudel kordadel ka täiesti minema ning mängida oli kohati päris naljaks selgusid 2020 Purila PinksCup võitjad peale põnevat mängu: Laste arvestuses- Janete Kitsapea, naiste arvestuse- Kaisa Koolma, meeste arvestuses -Egert Koolma. Võitjatele jagati karikateks Malvi tehtud keraamikat ja kõik osavõtjad said osalemise eest ühiselt auhinnalaualt ninni-nänni.
7. **HALLOVIINER toimus 31.10.20** Purilas juba kolmandat korda. Sel aastal tegi ürituse veel fantastilisemaks suurepärane värske ja karge ilm ning maagiline sinine supertäiskuu. Lisaks oli sel aastal rekordarv ägedaid osalejaid oma meeletult vahvate hirmsate kostüümide ja õudsate maitsvate toitudega, millest igaüks oleks esikoha vääriline. Alustasime juba päeval kell 16.00, mil küla peale oli üles seatud igale vanusele sobilik **koletuslik maastikumäng** mida sai mängida nii päeval kui ka täiskuuööl laternate ja taskulampide valgel. Mängu ainus kriteerium oli, et võistkonnas peaks olema vähemalt üks Purila elanik. Igas punktis oli võimalus läbida ka fotoülesanne, nendest näeb võistkondade vahvaid pilte fotoalbumis. Vabandame, fotod on kõik täitsa segamini. Välja oli kuulutuatud hirmsa toidu võistlus, lisaks toimus parima kostüümi valimine ja kõrvitsalaternate võistlus. Kohapeal oli võimalik meisterdada ka kaarte ning mandariinidele kollinägusi joonistada. Peale Purila vahvate kleebiste ja helkurite ning muu sellise oli sel aastal lisaks auhinnad välja pannud ka Riin Radezain ´ist (<https://radezain.ee/>). Võistluste tulemused: PARIM Kõrvitsalatern: Rando. PARIM HIRMUS TOIT : I Henry/Helen- võdisevad silmamunad; II Roven/Ave- koletuslikud muffinid; III-IV jäi jagamisele Janete- õudne snäkivaaden ja Kaspar/Õnne kummituspiparkoogid ja ämblikuvõrgu muhvinid. PARIM KOSTÜÜM: I Raili-Võlur, II-III jäi jagamisele Karl- Vikatimees ja Kaspar- Chucky
8. **12.11.2020 ühines Purila MTÜ annetamistalgute üleskutsega**. Üleskutse käigus tuli jagada pilti oma annetuskastist. Meie jagasime sotsiaalmeedias oma pilti nii:[#annetuskast](https://www.facebook.com/hashtag/annetuskast?__eep__=6&__cft__%5b0%5d=AZW-2Bt-7mVEORiDw2y-DuCx6haDKdhjpuJhT0r6E8V2zgjv-Yp-zk8MnxpYYM6PBTJNXIZeqAxF7B69p6U5v1VQ4FE1xlfjDhw9HgXcZs4DFQPlFUtpv5Alphbs6HwHflJobHo5VN12gnyqnpVv5e9DoqdBMS4xbECFI9hHJRrBs4BO3yopYBP9DGBjUxdmuqA&__tn__=*NK-R) [#annetamistalgud](https://www.facebook.com/hashtag/annetamistalgud?__eep__=6&__cft__%5b0%5d=AZW-2Bt-7mVEORiDw2y-DuCx6haDKdhjpuJhT0r6E8V2zgjv-Yp-zk8MnxpYYM6PBTJNXIZeqAxF7B69p6U5v1VQ4FE1xlfjDhw9HgXcZs4DFQPlFUtpv5Alphbs6HwHflJobHo5VN12gnyqnpVv5e9DoqdBMS4xbECFI9hHJRrBs4BO3yopYBP9DGBjUxdmuqA&__tn__=*NK-R) [#KingitusPurilale](https://www.facebook.com/hashtag/kingituspurilale?__eep__=6&__cft__%5b0%5d=AZW-2Bt-7mVEORiDw2y-DuCx6haDKdhjpuJhT0r6E8V2zgjv-Yp-zk8MnxpYYM6PBTJNXIZeqAxF7B69p6U5v1VQ4FE1xlfjDhw9HgXcZs4DFQPlFUtpv5Alphbs6HwHflJobHo5VN12gnyqnpVv5e9DoqdBMS4xbECFI9hHJRrBs4BO3yopYBP9DGBjUxdmuqA&__tn__=*NK-R) [#Purila](https://www.facebook.com/hashtag/purila?__eep__=6&__cft__%5b0%5d=AZW-2Bt-7mVEORiDw2y-DuCx6haDKdhjpuJhT0r6E8V2zgjv-Yp-zk8MnxpYYM6PBTJNXIZeqAxF7B69p6U5v1VQ4FE1xlfjDhw9HgXcZs4DFQPlFUtpv5Alphbs6HwHflJobHo5VN12gnyqnpVv5e9DoqdBMS4xbECFI9hHJRrBs4BO3yopYBP9DGBjUxdmuqA&__tn__=*NK-R) See on Purila MTÜ annetuskast, tehtud külaelanike soovil külaelanike poolt kingitusena. Seda saab kaeda Purilas toimuvate suuremate ürituste ajal. (Eelmise aasta heade inimeste toetuste eest soetas MTÜ Purila logoga vimpli, mis meie külaplatsis lipumasti ehib.) Sel aastal kogume vaid HÄID MÕTTEID.
9. **26.11.2020 toimus Helkurkõnd** Kell 19.00 koguneti külaplatsile (ikka 2+2), kus arutleti ka sel aastal pisku maiuse kõrvale helkuri tähtsusest ning nagu igal aastal kohane, tõid osalejad välja omast kogemusest saadud nipid. Sel aastal oli favoriidiks enda särama panemisel helkurriidest joped (nagu ka pildilt näha). Peale seda võeti suund Purila bussipeatuse poole, kus ootas osalejaid Purila helkuripuu(d). Kui aga Helkurikõnd jalutuskäiguga helkuripuuni jõudis , oli see juba helkureid täis. Saime vaid vähesega juurde panustada võrreldes sellega, mis seal juba oli. Puud helkisid öises pimeduses, valguse sähvatustes, nagu jõulupuud. Kui puud ehitud jätkus järjekordne fantastiline jalutuskäik Purilas, vastavalt soovile 1km/3km/5km. Säravate Purila elanikega öises Purilas!
10. **2020 aasta võtsime kokku videomeenutusega:** <https://purila.ee/2020-purilas/>

**Purila MTÜ läbiviidud projektid 2020 aastal:**

1. “2 pink-mänguasjakasti Purilale” ; Tulem- soetatud ning paigaldatud 2 pink-mänguasjakasti

**Purila MTÜ osales 2020 järgnevatel koolitustel ning koosviibimistel jms:**

\* 17.09.2020 Rapla Valla külade tänuüritus